সংবিধান হাতে SIR প্রতিবাদ মিছিলে হাঁটছেন মমতা

কলকাতা: এসআইআরের (SIR Protests) প্রতিবাদে সংবিধান হাতে রাজপথে মুখ্যমন্ত্রী মমতা বন্দ্যোপাধ্যায় (Mamata Banerjee)। ধর্মতলায় বি আর আম্বেডকরের মূর্তির সামনে থেকে জোঁড়াসাকো পর্যন্ত এই মিছিলে পা মেলালেন খোদ তৃণমূল সুপ্রিমো মমতা বন্দ্যোপাধ্যায় ও তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায় (Abhishek Banerjee)। মিছিল শুরু পর থেকেই সংবিধান হাতে জোড়াসাঁকোর দিকে এগিয়ে যাচ্ছেন মমতা, অভিষেক-সহ তৃণমূলের নেতা-কর্মী-সমর্থকরা।

প্রতিবাদ মিছিলে তৃণমূলের তারকা বিধায়ক, সাংসদের পাশাপাশি রয়েছেন টেলি তারকারা। রয়েছেন মধুবনী গোস্বামী, বিভান ঘোষ, মিষ্টি সিং, অনন্যা বন্দ্যোপাধ্যায়, দোলন রায়, রূপাঞ্জনা মিত্র, প্রিয়া পাল-সহ অন্যান্যরা। তৃণমূলের এসআইআর মিছিল থেকে সর্বধর্ম সমন্বয়ের বার্তা। শামিল হয়েছেন সব ধর্মের ধর্মগুরুরা। রয়েছেন মতুয়ারাও।

আরও পড়ুন: SIR-এর শুরুর দিনেই রাজপথে মমতা-অভিষেক, ঠিক কী কী কর্মসূচি রয়েছে?

আজ ৪ নভেম্বর থেকে বাংলায় শুরু হয়ে গিয়েছে SIR-এর প্রক্রিয়া। আজ, মঙ্গলবার থেকে বাড়ি বাড়ি এনুমারেশন ফর্ম বিলির কাজ শুরু করেছেন বিএলও-রা। এদিন কলকাতার বুকে প্রতিবাদ মিছিলের ডাক দিয়ে পথে নেমেছে তৃণমূল কংগ্রেস। এদিনমমতা বলেন, “যে যত বড় নেতা হও বা মন্ত্রী, আমি পরিষ্কার বলে দিচ্ছি কেউ সামনে আসবেন না টিভিতে মুখ দেখাতে”। তিনি এও বলেন, পেছন থেকে কেউ ধাক্কা দেবেন না। আমি কিন্তু প্রত্যেককে চিনে রাখব!

দেখুন ভিডিও