মুখ্যমন্ত্রীর কালীঘাটের বাড়িতে এনুমারেশন ফর্ম নিয়ে বিএলও

কলকাতা: মুখ্যমন্ত্রীর মমতা বন্দ্যোপাধ্যায়ের (Mamata Banerjee) কালীঘাটের বাড়িতে এনুমারেশন ফর্ম পৌঁছলেন আধিকারিক। আজ বুধবার তৃণমূল নেত্রী মমতার ৩০ বি হরিশ চ্যাটার্জি স্ট্রিট এ ইলেকশন কমিশনের ফর্ম হস্তান্তর করেছেন। বিএলও স্বশরীরে উপস্থিত থেকে এনুমারেশান কালীঘাটের বাড়িতে পৌঁছে দিয়েছেন। মুখ্যমন্ত্রী ও তাঁর পরিবারের সদস্যদের জন্য মোট ১৭টি এনুমারেশন ফর্ম দেন বিএলও। এখনও ফর্ম পূরণ করেননি তৃণমূল নেত্রী।

বুধবার ৩০ বি হরিশ চ্যাটার্জি স্ট্রিটে সেখানে সকাল সাড়ে দশটা নাগাদ পৌঁছন আধিকারিক। তারপর তিনি ব্যাগ ও মোবাইল জমা রেখে মুখ্যমন্ত্রীর বাসভবনে পৌঁছন। প্রায় ঘণ্টাদেড়েক সেখানে ছিলেন। মুখ্যমন্ত্রী এবং তাঁর পরিবারের সদস্যদের জন্য ১৭টি এনুমারেশন ফর্ম দিয়ে আসেন। ফর্ম ফিলআপ করে পরে জমা দেওয়া হবে বলেই পরিবারের সদস্যরা জানান। এছাড়া মদন মিত্র, সৌগত রায় এবং মালা রায়ের বাড়িতেও যান বিএলও।

আরও পড়ুন: নবদ্বীপে সুকান্ত মজুমদারের কনভয়ে হামলা, আহত ২ বিজেপিকর্মী

একই দিনে অভিষেক বন্দ্যোপাধ্যায়ের (Abhishek Banerjee) বাড়িতেও এনুমারেশন ফর্ম নিয়ে হাজির হন দায়িত্বপ্রাপ্ত বিএলও। নিরাপত্তা বলয় এবং কড়া নজরদারি পেরিয়ে তবেই আধিকারিককে অভিষেকের কাছে পৌঁছতে হয়।

অন্য খবর দেখুন